Vitsebsk
Vitsebsk on linn Valgevenes ja Vitsebski oblasti ning Vitsebski rajooni halduskeskus. Nõukogude ajal oli kasutusel venekeelne nimekuju Vitebsk. 2009. aasta rahvaloenduse andmetel oli Vitsebski elanikest valgevenelasi 80,47%, venelasi 12,67%, ukrainlasi 1,3%, juute 0,38% ja poolakaid 0,25%. Valdav suhtluskeel linnas on vene keel, valgevene keelt räägitakse vähe. Vitsebski linnale allub administratiivselt ka Ruba alev.